Nobeta Azadîye  ya ke semedê azadîya fîzîkîye ya Rayberê Şarê Kurdî Abdullah Ocalanî  25ê hezîrana 2012yî de bajarê Strasbourgî yê Fransa de dîyaye destpêkerdene hewteyê 541. de dewam kena.
Nobeta Azadîye hewteyê 541. de hetê koma Strasbourgî ra ameye dewrgirewtene.  Kome de Velî Tekîner, Mehmet Alî Çoban, Sîdar Amed û Îsmaîl Firat cagênê.
Vervatoxê kome Sîdar Amedî vist vîrî ke seba azadîya Abdullah Ocalanî ê na nobete de yê û venga pêro kurdîstanijan da ke hîna zaf wayîrê Nobeta Azadîye vejîyê.
Sîdar Amedî vat: ''Nobeta Azadîye serra 11. de bêmabên dewam kena. Ewro zî nameyê welatperweranê kurdan ser o ma Nobeta Rayberîye de yê. Ma venga pêro welatperweranê kurdan ê Ewropa danê ke wayîrê na nobete vejîyê. Biciwîyo têkoşînê azadîye yê Kurdîstanî, PKK û Serek Apo.''
